
–	ob upoštevanju predloga Komisije Evropskemu parlamentu in Svetu (COM(2024)0084 – C9‑0042/2024),
–	ob upoštevanju Uredbe (EU) 2021/691 Evropskega parlamenta in Sveta z dne 28. aprila 2021 o Evropskem skladu za prilagoditev globalizaciji za presežne delavce (ESPG) in razveljavitvi Uredbe (EU) št. 1309/2013[footnoteRef:1] (uredba o ESPG), [1:  	UL L 153, 3.5.2021, str. 48.] 

–	ob upoštevanju Uredbe Sveta (EU, Euratom) 2020/2093 z dne 17. decembra 2020 o določitvi večletnega finančnega okvira za obdobje 2021–2027[footnoteRef:2], kot je bila spremenjena z Uredbo (EU, Euratom) 2024/765[footnoteRef:3], in zlasti člena 8 Uredbe, [2:  	UL L 433 I, 22.12.2020, str. 11.]  [3:  	Uredba Sveta (EU, Euratom) 2024/765 z dne 29. februarja 2024 o spremembi Uredbe (EU, Euratom) 2020/2093 o določitvi večletnega finančnega okvira za obdobje 2021–2027 (UL L, 2024/765, 29.2.2024, ELI: http://data.europa.eu/eli/reg/2024/765/oj).] 

–	ob upoštevanju Medinstitucionalnega sporazuma z dne 16. decembra 2020 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju ter novih virih lastnih sredstev, vključno s časovnim načrtom za njihovo uvedbo[footnoteRef:4] in zlasti člena 9, [4:  	UL L 433 I, 22.12.2020, str. 28.] 

–	ob upoštevanju poročila Odbora za proračun (A9‑0173/2024),
A.	ker je Unija vzpostavila zakonodajne in proračunske instrumente za dodatno podporo delavcem, ki so jih prizadele posledice globalizacije ter tehnoloških in okoljskih sprememb, kot so spremembe v svetovnih trgovinskih tokovih, trgovinski spori, znatne spremembe v trgovinskih odnosih Unije ali sestavi notranjega trga ter finančna ali gospodarska kriza, pa tudi prehod na nizkoogljično gospodarstvo, oziroma posledice digitalizacije ali avtomatizacije;
B.	ker bi morala biti pomoč Unije za presežne delavce usmerjena predvsem v aktivne ukrepe na trgu dela in prilagojene storitve, katerih cilj je hitra ponovna vključitev upravičencev v dostojno in trajnostno zaposlitev, obenem pa jih je treba pripraviti na bolj zeleno in bolj digitalno evropsko gospodarstvo, ob upoštevanju medinstitucionalnega sporazuma z dne 16. decembra 2020, kar zadeva sprejemanje sklepov o uporabi sredstev Evropskega sklada za prilagoditev globalizaciji za presežne delavce (ESPG);
C.	ker je Unija najprej razširila področje uporabe ESPG, da bi zagotovila finančno podporo v primeru večjih prestrukturiranj in tako zajela tudi gospodarske posledice krize zaradi covida-19;
D.	ker je bilo s sprejetjem nove uredbe o ESPG leta 2021 področje uporabe ESPG dodatno razširjeno na večja prestrukturiranja, ki so posledica prehoda na nizkoogljično gospodarstvo ali digitalizacije oziroma avtomatizacije, hkrati pa se je zahtevani prag za aktivacijo ESPG znižal s 500 na 200 odpuščenih delavcev;
E.	ker je bil pri reviziji večletnega finančnega okvira najvišji letni znesek za ESPG zmanjšan s 186 milijonov EUR na 30 milijonov EUR (v cenah iz leta 2018), kot je določeno v členu 8 Uredbe Sveta (EU, Euratom) 2020/2093, kakor je bila spremenjena z Uredbo (EU, Euratom) 2024/765; ker bi morala Komisija spremljati izvajanje ESPG, vse institucije pa bi morale sprejeti vse potrebne ukrepe, da se bo mogoče odzvati na vse upravičene prošnje za podporo iz tega sklada, ki priča o solidarnosti Unije;
F.	ker je v členu 11(1) uredbe o ESPG navedeno, da je lahko na pobudo Komisije 0,5 % tega najvišjega zneska na voljo za tehnično pomoč;
G.	ker lahko tehnično pomoč sestavljajo tehnični in upravni odhodki za izvajanje ESPG, kot so dejavnosti priprave, spremljanja, nadzora, revizije in ocenjevanja ter zbiranje podatkov, tudi v zvezi s korporativnimi sistemi informacijske tehnologije, komunikacijskimi dejavnostmi in dejavnostmi za povečanje prepoznavnosti ESPG kot sklada ali v zvezi s posebnimi projekti in drugimi ukrepi tehnične pomoči;
H.	ker predlagani znesek 165.000 EUR ustreza približno 0,49 % najvišjega letnega proračuna, ki je na voljo za ESPG v letu 2024;
1.	soglaša, da se zagotovijo sredstva v višini 165.000 EUR, in s tem, da se ukrepi, ki jih predlaga Komisija, financirajo kot tehnična pomoč v skladu s členom 11(1) in (4) ter členom 12(2), (3) in (4) uredbe o ESPG;
2.	pozdravlja nadaljnje delo v zvezi s standardiziranimi postopki za vloge in upravljanje ESPG z uporabo funkcij elektronskega sistema za izmenjavo podatkov (skupnega sistema deljenega upravljanja sredstev – SFC), ki omogoča poenostavitev in hitrejšo obdelavo vlog ter izboljšano poročanje;
3.	ugotavlja, da bo Komisija razpoložljiva proračunska sredstva v okviru upravne podpore uporabila za organizacijo srečanj strokovne skupine kontaktnih oseb za ESPG (dva člana iz vsake države članice) in za seminar, na katerem bodo sodelovali izvajalski organi ESPG in socialni partnerji, da bi spodbudili povezovanje v mreže med državami članicami; poziva Komisijo, naj Parlament še naprej sistematično vabi na ta srečanja in seminarje v skladu z ustreznimi določbami okvirnega sporazuma o odnosih med Parlamentom in Komisijo;
4.	poziva Komisijo, naj prilagodi dobro prakso, ki je bila uvedena med pandemijo covida-19, zlasti ukrepe, ki lahko prispevajo k pospešitvi vključujočega zelenega in digitalnega prehoda ter podprejo ključne prednostne naloge Unije, kot je enakost spolov;
5.	poudarja, da je treba še povečati splošno ozaveščenost o ESPG in njegovo prepoznavnost; poudarja, da je to mogoče doseči s predstavitvijo ESPG v različnih publikacijah in avdiovizualnem gradivu Komisije, kakor je določeno v členu 11(1) uredbe o ESPG; s tem v zvezi pozdravlja namensko spletno mesto za ESPG in poziva Komisijo, naj ga redno posodablja in razširja, da bi v javnosti povečala prepoznavnost evropske solidarnosti, katere dokaz je ESPG, in preglednost delovanja Unije;
6.	opominja države članice, ki se prijavljajo za sredstva ESPG, da imajo v skladu s členom 12 uredbe o ESPG pomembno vlogo in da morajo z ukrepi, ki se financirajo iz ESPG, obširno seznaniti ciljne prejemnike, lokalne in regionalne organe, socialne partnerje, medije in splošno javnost;
7.	odobri sklep, priložen tej resoluciji;
8.	naroči svoji predsednici, naj podpiše ta sklep skupaj s predsedujočim Svetu ter poskrbi za njegovo objavo v Uradnem listu Evropske unije;
9.	naroči svoji predsednici, naj resolucijo skupaj s prilogo posreduje Svetu in Komisiji.

